Μερί-Ζοζέφ Μπλοντέλ

Ο **Μερί-Ζοζέφ Μπλοντέλ** (γαλλικά:Merry-Joseph Blondel), 1781-1853, ήταν Γάλλος ζωγράφος ιστορικών συνθέσεων και προσωπογραφιών, εκπρόσωπος της νεοκλασικής σχολής της γαλλικής τέχνης του 19ου αιώνα. 

## Βιογραφικά στοιχεία
Ο Μερί-Ζοζέφ Μπλοντέλ γεννήθηκε στις 25 Ιουλίου 1781 στο Παρίσι. Η οικογένειά του για αρκετές γενιές  είχε συνδεθεί με την αρχιτεκτονική, τον σχεδιασμό και τη διακόσμηση κτηρίων. 

Ο Μπλοντέλ υπήρξε μαθητής του νεοκλασικού ζωγράφου Ζαν-Μπατίστ Ρενιώ και το 1803, με τον πίνακα *Ο [[Αινείας]] σώζει τον πατέρα του [[Αγχίσης|Αγχίση]] από την [[Τροία]]*, κέρδισε το βραβείο της Ρώμης. Έμεινε στη Ρώμη για τρία χρόνια ως υπότροφος στη Βίλα Μέντιτσι και από το 1809 συνδέθηκε με δια βίου φιλία με τον ζωγράφο Ενγκρ.
[αριστερά|μικρογραφία|''Η [Αφροδίτη (μυθολογία)|Αφροδίτη θεραπεύει τον Αινεία*, [[Μαδρίτη]], [[Μουσείο του Πράδο|Μουσείο Πράδο.]]]]
Μετά το [[Σαλόν (Παρίσι)|Σαλόν]] του 1824, του απονεμήθηκε ο βαθμός του Ιππότη του τάγματος της [[Λεγεώνα της Τιμής|Λεγεώνας της Τιμής]] από τον [[Κάρολος Ι΄ της Γαλλίας|Κάρολο Ι΄]] της Γαλλίας και διορίσθηκε καθηγητής στην [[Εθνική Ανώτατη Σχολή Καλών Τεχνών|Ανώτατη Εθνική Σχολή Καλών Τεχνών]], θέση στην οποία παρέμεινε μέχρι τον θάνατό του το 1853. Το 1832, εξελέγη σε έδρα της [[Ακαδημία των Καλών Τεχνών (Γαλλία)|Ακαδημίας Καλών Τεχνών]] στο Παρίσι.
[[Αρχείο:Merry-Joseph_Blondel_-_Portrait_de_famille.jpg|μικρογραφία|250x250εσ|*Πορτρέτο οικογένειας*, 1813, [[Βρέμη]]]]
Για μεγάλη περίοδο της καριέρας του, ο Μπλοντέλ ασχολήθηκε με κρατικές παραγγελίες για πίνακες και τοιχογραφίες σε σημαντικά κτήρια, μεταξύ των οποίων παλάτια, μουσεία και εκκλησίες. Ολοκλήρωσε σημαντικές παραγγελίες για το [[ανάκτορο του Φονταινεμπλώ]], το [[ανάκτορο των Βερσαλλιών]], το [[μουσείο του Λούβρου]], το μέγαρο Μπρονιάρ (επίσης γνωστό ως Χρηματιστήριο του Παρισιού), το [[παλάτι του Λουξεμβούργου]] και τις εκκλησίες του Αγίου Θωμά του Ακινάτη και της Νοτρ-Νταμ-ντε-Λορέτ. Ασχολήθηκε επίσης με την προσωπογραφία, δημιουργώντας πορτρέτα ιστορικά αλλά και συγχρόνων του. 

Ο πίνακας του 1814 του Μπλοντέλ *Η Κιρκασιανή στο λουτρό* έγινε γνωστός στις αρχές του 20ου αιώνα επειδή ήταν το αντικείμενο της μεγαλύτερης αξίωσης για οικονομική αποζημίωση που έγινε κατά της εταιρείας White Star Line, καθώς βρισκόταν σε αποσκευή που έχασε ένας διασωθείς επιβάτης στο ναυάγιο του [[Τιτανικός|Τιτανικού]]. 

Ο Μερί-Ζοζέφ Μπλοντέλ  πέθανε στο [[Παρίσι]] στις 12 Ιουνίου 1853.

== Επιλογή έργων ==
<gallery widths="220" heights="220" perrow="4">
Αρχείο:Blondel Enée portant Anchise.JPG|*Ο Αινείας σώζοντας τον πατέρα του Αγχίση από την Τροία*, 1803
Αρχείο:La Circassienne au Bain, After Blondel.JPG|Αντίγραφο του χαμένου στον [[Τιτανικός|Τιτανικό]] πίνακα *Η Κιρκασιανή στο λουτρό,* 1804
Αρχείο:Hecuba and Polyxena LACMA 73.3.jpg|*Εκάβη και Πολυξένη,* μετά το 1815
Αρχείο:Napoleon visiting the Tribunat (Palais Royal) in 1807.jpg|*Ο Ναπολέων επισκέπτεται το Παλαί Ρουαγιάλ το 1807*
Αρχείο:Merry Joseph BLONDEL - La Mort de Louis XII surnommé le Père du peuple - Musée des Augustins - 2004 1 79.jpg|*Ο θάνατος του Λουδοβίκου ΙΒ΄, επονομαζόμενου Πατέρα του Λαού* (1812), [[Τουλούζη]], Μουσείο των Αυγουστίνων.
Αρχείο:Ceiling of Rotunda of Apollo (Louvre).jpg|*Η πτώση του Ίκαρου*, 1819, οροφή στο [[Μουσείο του Λούβρου|Λούβρο]]
Αρχείο:Merry-Joseph Blondel, The Death of Hyacinthus.jpg|*Ο θάνατος του Υάκινθου*
(Agen) Portrait de Madame Blondel 1849 - Merry-Joseph Blondel - Musée des Beaux-Arts d'Agen.jpg|*Φελισιτέ ντε Κονστάνς'', 1849


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 18ου αιώνα
Κατηγορία:Γάλλοι ζωγράφοι του 19ου αιώνα